Marek Tvrdoň

Marek Tvrdoň (* 31. január 1993, Nitra) je slovenský hokejový útočník.

 Klubový hokej 
Tvrdoň začínal s hokejom v Nitre. V sezóne 2008/2009 ako pätnásťročný zaznamenal v nitrianskom doraste päťdesiat gólov a 33 asistencií, celkovo 83 kanadských bodov (najlepší strelec ligy). Jeden zápas v tejto sezóne odohral aj ako junior. 

V sezóne 2009/2010 hral za juniorské družstvo Nitry a ako šestnásťročný debutoval na konci novembra 2009 v Slovnaft Extralige, kedy nastúpil na sedem zápasov.

V roku 2010 si ho v CHL Import Drafte v prvom kole zvolil klub Vancouver Giants. Sezónu 2010/2011 tak začal v kanadskej juniorskej Western Hockey League. V drese Giants nastúpil len na 12 zápasov (6 + 5) po tom, čo musel podstúpiť operáciu ramena.

Bol draftovaný v roku 2011, kedy si ho Detroit Red Wings vybral z celkového 115. miesta. V nasledujúcej sezóne za Vancouver odohral 60 zápasov základnej časti (34 + 43) a 6 zápasov play-off (3 + 3).

V závere ročníka 2011/2012 ho povolali do mužstva AHL Grand Rapids Griffins, kde však nenastúpil na žiaden zápas.Tvrdoň poslaný na farmu do AHL, www.slovaknhl.sk, 03.04.2012 Začiatkom júla 2012 sa dohodol s Detroitom na nováčikovskom kontrakte.Marek Tvrdoň podpísal kontrakt s Detroitom, www.hockeyslovakia.sk, 02.07.2012

V sezóne 2012/2013 nastúpil len na 18 zápasov (8 + 14), zvyšok vynechal kvôli zraneniu.Tvrdoň pre zranenie prišiel o sezónu, www.slovaknhl.sk, 16.11.2012

 Referencie 	

 Externé odkazy 
 Marek Tvrdoň štatistiky na eliteprospects.com

Kategória:Narodenia v 1993
Kategória:Slovenskí hokejisti
Kategória:Slovenskí hokejisti draftovaní NHL
Kategória:Hokejisti draftovaní klubom Detroit Red Wings
Kategória:Slovenskí hokejoví útočníci
Kategória:Hráči HC Slovan Bratislava